open-index/open-wikipedia-markdown huggingface dataset:
ยูเอสเอส คาร์ล วินสัน (CVN-70)

**ยูเอสเอส ''คาร์ล วินสัน'' (CVN-70)** () เป็นเรือบรรทุกเครื่องบินขับเคลื่อนด้วยพลังงานนิวเคลียร์ลำดับที่ 3 จากทั้งหมด 10 ลำในกลุ่มเรือบรรทุกเครื่องบินชั้นนิมิตซ์ของกองทัพเรือสหรัฐ ได้รับการตั้งชื่อตาม คาร์ล วินสัน อดีตสมาชิกสภาผู้แทนราษฎรสหรัฐจากรัฐจอร์เจีย ผู้ซึ่งมีบทบาทสำคัญในการสนับสนุนกองทัพเรือสหรัฐตลอดชีวิตการทำงาน เรือลำนี้ปล่อยลงน้ำในขณะที่วินสันยังมีชีวิตอยู่ในปี 1980 ออกเดินทางครั้งแรกในปี 1983 และได้รับการเติมเชื้อเพลิงและปรับปรุงครั้งใหญ่ระหว่างปี 2005–2009

นอกเหนือจากภารกิจในปฏิบัติการพายุทะเลทราย (Operation Desert Strike) ปฏิบัติการเสรีภาพอิรัก (Operation Iraqi Freedom) ปฏิบัติการเฝ้าระวังทางใต้ (Operation Southern Watch) และปฏิบัติการเสรีภาพยั่งยืน (Operation Enduring Freedom) แล้ว เรือบรรทุกเครื่องบินคาร์ล วินสัน ยังมีส่วนร่วมในเหตุการณ์สำคัญหลายอย่าง เช่น ในปี 2011 ร่างของอุซามะฮ์ บิน ลาดิน ถูกนำมาฝังในทะเลจากบนดาดฟ้าของเรือ และในวันทหารผ่านศึกปีเดียวกัน เรือก็ยังได้เป็นเจ้าภาพจัดการแข่งขันบาสเกตบอล NCAA ครั้งแรกบนเรือบรรทุกเครื่องบิน ระหว่างทีมนอร์ทแคโรไลนาทาร์ฮีลส์และมิชิแกนสเตทสปาร์ตันส์

ปัจจุบันเรือบรรทุกเครื่องบินลำนี้ยังคงปฏิบัติภารกิจอย่างแข็งขันในกองเรือแปซิฟิกของสหรัฐ ด้วยศักยภาพทางอากาศอันทรงพลังและเทคโนโลยีที่ล้ำสมัย ถือได้ว่าเป็นหนึ่งในเรือบรรทุกเครื่องบินที่น่าภาคภูมิใจที่สุดของกองทัพเรือสหรัฐ

## อ้างอิง

น
หมวดหมู่:เรือที่ต่อในสหรัฐ
หมวดหมู่:เรือในสังกัดกองทัพเรือสหรัฐ
หมวดหมู่:เรือบรรทุกอากาศยาน
น
หมวดหมู่:เรือในสงครามเย็น
หมวดหมู่:คาร์ล วินสัน
หมวดหมู่:เรือที่ต่อในปี พ.ศ. 2523
หมวดหมู่:เรือบรรทุกเครื่องบินในสงครามเย็นของสหรัฐ
หมวดหมู่:เรือบรรทุกเครื่องบินของสหรัฐ
หมวดหมู่:การบรรเทาทุกข์แผ่นดินไหวในเฮติ พ.ศ. 2553
หมวดหมู่:สงครามต่อต้านการก่อการร้าย
หมวดหมู่:การเสียชีวิตของอุซามะฮ์ บิน ลาดิน
หมวดหมู่:กองเรือจู่โจมที่ 1
หมวดหมู่:เรือพลังงานนิวเคลียร์ของกองทัพเรือสหรัฐ
หมวดหมู่:เรือที่ต่อในนิวพอร์ตนิวส์ รัฐเวอร์จิเนีย
หมวดหมู่:เรือในสงครามอัฟกานิสถานของสหรัฐ
หมวดหมู่:เรือบรรทุกเครื่องบินที่เกี่ยวข้องกับการระบาดใหญ่ของ COVID-19
หมวดหมู่:กองทัพเรือสหรัฐในสงครามอิรัก
หมวดหมู่:ความขัดแย้งในเขตห้ามบินของอิรัก
เอ็ด สไกรน์

**เอ็ดเวิร์ด จอร์จ สไกรน์** (; เกิด 29 มีนาคม ค.ศ. 1983) เป็นนักแสดง ผู้อำนวยการสร้างภาพยนตร์ และแร็ปเปอร์ชาวอังกฤษ เป็นที่รู้จักจากการแสดงเป็น ฟรานซิส ฟรีแมน / อาแจ็กซ์ ตัวร้ายจากภาพยนตร์ซูเปอร์ฮีโรเรื่อง *[[เดดพูล (ภาพยนตร์)|เดดพูล]]* (2016) รวมถึงการแสดงในภาพยนตร์เรื่อง *คนระห่ำคว่ำนรก* (2015), *Alita: Battle Angel* (2019) และ *อเมริกา ถล่ม ญี่ปุ่น* (2019)

## อ้างอิง
เอสรา

**เอสรา** (; ; , **'; มีบทบาทในช่วง 480–440 ปีก่อนคริสตกาล) หรือ **เอสดราส** ( มีชื่อเรียกอื่นว่า **เอสราธรรมาจารย์** (;  **') ในวรรณกรรมชาซาล และ **เอสราปุโรหิต** () เป็นธรรมาจารย์ (*[[sofer]]*) และปุโรหิต (*[[kohen]]*) ชาวยิวคนสำคัญในช่วงต้นของยุคพระวิหารที่สอง ในภาษากรีก-ละติน เอสรายังมีชื่่อเรียกว่า เอสดราส () ชื่อนี้อาจะเป็นคำแปลภาษาแอราเมอิกอย่างย่อของชือภาษาฮีบรู  **', "[[ยาห์]]ทรงช่วย" ใน[[เซปทัวจินต์]]ภาษากรีก ชื่อถูกเขียนว่า **' () ซึ่งเป็นที่มาของชื่อในภาษาละติน  

ในคัมภีร์ฮีบรูหรือพันธสัญญาเดิมของศาสนาคริสต์ เอสราเป็นบุคคลสำคัญในหนังสือเอสราและหนังสือเนหะมีย์ ซึ่งกล่าวกันว่าเอสราเป็นผู้เขียนหนังสือเอสราและเรียบเรียงหนังสือเนมะมีห์  เชื่อกันว่าเอสรายังเป็นผู้เขียนของหนังสือพงศาวดารและหนังสือมาลาคีด้วย เอสรามีบทบาทสำคัญในการฟื้นฟูคัมภีร์และศาสนาของชาวยิวให้กับประชาชนหลังกลับจากการตกเป็นเชลยในบาบิโลน และเป็นผู้บุคคลที่ได้รับความนับถืออย่างสูงในศาสนายูดาห์ เอสราได้รับการยกย่องเป็นนักบุญในคริสตจักรโรมันคาทอลิกซึ่งกำหนดให้วันฉลองของเอสราคือวันที่ 13 กรกฎาคม วันเดียวกับของเนหะมีย์ที่เป็นคนร่วมสมัยกับเอสรา เอสรายังได้รับการยกย่องเป็นนักบุญในคริสตจักรอีสเทิร์นออร์ทอดอกซ์ซึ่งกำหนดให้วันฉลองของเอสราคือวันที่ 11 ธันวาคม

## ดูเพิ่ม
*หนังสือเอสราและหนังสือเนหะมีย์

## อ้างอิง

## อ่านเพิ่มเติม
*
*
*
*
*

## แหล่งข้อมูลอื่น

*Jewish Encyclopedia: Ezra the Scribe
*Catholic Encyclopedia: Esdras
*

หมวดหมู่:บุคคลจากหนังสือเอสรา
หมวดหมู่:บุคคลจากหนังสือเนหะมีย์
หมวดหมู่:ผู้เผยพระวจนะในคัมภีร์ฮีบรู
หมวดหมู่:ศาสดา
หมวดหมู่:นักบุญ
หมวดหมู่:ชาวอาร์เคเมนิด
หมวดหมู่:เผ่าเลวี
แหล่งโบราณคดีเลลู

**เลลู** เป็นแหล่งโบราณคดีในยุคก่อนประวัติศาสตร์และยุคประวัติศาสตร์ ครอบคลึมพื้นที่ส่วนที่เหลืออยู่ของเมืองบนเกาะเลลู ซึ่งอยู่ใกล้เคียงเกาะที่มีขนาดใหญ่กว่าอย่างโกชาเอในสหพันธรัฐไมโครนีเซีย ส่วนที่เหลืออยู่เป็นส่วนหนึ่งของอารยธรรมซึ่งรุ่งเรืองในช่วงระหว่างคริสต์ศตวรรษที่ 14 และ 15 ซึ่งยังมีสภาพที่เห็นได้ในช่วงที่ชาวยุโรปเข้ามาติดต่อในช่วงต้นคริสต์ศตวรรษที่ 19 ผู้ปกครองเลลูได้ขยายอำนาจและรวมเกาะโกชาเอเป็นหนึ่ง โดยปกครองจากเกาะเลลู พวกเขาปกครองเกาะด้วยระบบกษัตริย์ที่นักโบราณคดีเชื่อว่าคล้ายคลึงกับที่เกิดขึ้นในตองงาและฮาวาย เมืองแห่งนี้สร้างด้วยก้อนปะการังและบะซอลต์ โดยประกอบไปด้วยบ้านเรือน ที่ฝังพระศพราชวงศ์ และพื้นที่ศักดิ์สิทธิ์ ในส่วนของที่อยู่อาศัยมีการแบ่งกลุ่มผู้คนที่อยู่อาศัยตามลำดับต่าง ๆ และใช้วัสดุการสร้างต่างกัน เช่น หากเป็นกษัตริย์หรือขุนนางจะสร้างที่อยู่ ล้อมรอบด้วยกำแพงบะซอลต์ (เหมือนกับในนันมาโตล)  เป็นต้น

## อ้างอิง

หมวดหมู่:รัฐโกชาเอ
หมวดหมู่:เมืองโบราณ
หมวดหมู่:ราชาธิปไตยในอดีต
บีบอป

**บีบอป** () หรือ **บอป** () เป็นประเภทของดนตรีแจ๊สที่พัฒนาขึ้นในช่วงต้นถึงกลางคริสต์ทศวรรษ 1940 ในสหรัฐอเมริกา ซึ่งมีจุดเด่นเฉพาะตัวคือประพันธ์ด้วยจังหวะเร็วโดยมีค่าเทมโปสูง (ปกติมักจะเกิน 200 bpm) มีการดำเนินคอร์ดที่ซับซ้อนโดยมีการเปลี่ยนคอร์ดอย่างรวดเร็วและมีการเปลี่ยนกุญแจเสียงหลายรอบ ฝีมือพิเศษในการใช้เครื่องดนตรี การแสดงสดซึ่งมีพื้นฐานมาจากการร้องเสียงประสาน รวมไปถึงการใช้บันไดเสียงและการอ้างอิงทำนองเพลงเป็นครั้งคราว

บีบอปได้ถือกำเนิดขึ้นเมื่อนักดนตรีแจ๊สรุ่นใหม่เริ่มที่จะขยายกรอบความเป็นไปได้ของเพลงแจ๊สออกจากเดิมซึ่งมักเป็นเพลงแนวดนตรีสวิงที่มุ่งเน้นการเต้นรำประกอบไปด้วย ไปเป็นแนวใหม่ที่ไม่ค่อยมุ่งเน้นการเต้นรำประกอบมากนัก แต่จะเน้นไปที่การฟังอย่างตั้งใจมากกว่า ด้วยเหตุนี้เองทำให้นักดนตรีเล่นดนตรีบีบอปโดยมีจังหวะที่เร็วขึ้นด้วยค่าเทมโปที่สูงขึ้นได้

## อ้างอิง

หมวดหมู่:ดนตรีแจ๊ส
หมวดหมู่:แนวดนตรี
หมวดหมู่:ดนตรีอเมริกันเชื้อสายแอฟริกัน
กลุ่มทางสังคม

ในสังคมศาสตร์ **กลุ่มทางสังคม** () หมายถึงการที่บุคคลตั้งแต่สองคนขึ้นไปมีปฏิสัมพันธ์ซึ่งกันและกัน มีลักษณะเฉพาะที่คล้ายคลึงกัน และมีความรู้สึกเป็นเอกภาพอย่างเป็นหมู่ กลุ่มทางสังคมมีขนาดและรูปแบบต่าง ๆ ที่หลากหลาย โดยระบบพฤติกรรมและกระบวนการทางจิตวิทยาที่เกิดขึ้นภายในกลุ่มสังคมหรือระหว่างกลุ่มสังคมนั้นเรียกว่า พลวัตกลุ่ม

## อ้างอิง

หมวดหมู่:กลุ่มทางสังคม
หมวดหมู่:คำศัพท์สังคมวิทยา
ความเป็นปึกแผ่นของกลุ่ม

**ความเป็นปึกแผ่นของกลุ่ม** () คือความสามัคคีที่เกิดขึ้นเมื่อสมาชิกในกลุ่มทางสังคมเชื่อมโยงและรู้สึกผูกพันกับสมาชิกคนอื่น ๆ หรือสมาชิกทุกคนในกลุ่ม ถึงแม้ว่าความเป็นปึกแผ่นของคนในกลุ่มจะเป็นกระบวนการที่มีหลายแง่มุม แต่ก็สามารถแบ่งองค์ประกอบออกเป็น 4 อย่างหลัก ๆ ได้แก่ ความสัมพันธ์ทางสังคม ความสัมพันธ์ของงาน เอกภาพตามที่รับรู้ และอารมณ์ โดยสมาชิกของกลุ่มที่มีความเป็นปึกแผ่นแน่นแฟ้นมักจะมีแนวโน้มที่จะมีส่วนร่วมกับกิจกรรมต่าง ๆ และอาศัยอยู่ร่วมกันเป็นกลุ่ม

## อ้างอิง

หมวดหมู่:กระบวนการกลุ่ม
หมวดหมู่:จิตวิทยาสังคม
หมวดหมู่:กลุ่มทางสังคม
โรงพยาบาลราชธานี

**บริษัท โรงพยาบาลราชธานี จำกัด (มหาชน)** เป็นกลุ่มบริษัทประกอบกิจการสถานพยาบาลประเภทที่รับผู้ป่วยไว้ค้างคืน ในลักษณะโรงพยาบาลทั่วไป ภายใต้ชื่อ "โรงพยาบาลราชธานี" และ "โรงพยาบาลราชธานี โรจนะ" ทั้งสองแห่งตั้งอยู่ในจังหวัดพระนครศรีอยุธยา มีจำนวนเตียงผู้ป่วยภายใต้การบริหารงานรวม 353 เตียง ปัจจุบันเปิดให้บริการศูนย์การแพทย์เฉพาะทางหลากหลาย เช่น ศูนย์โรคกระดูกและข้อ ศูนย์ผ่าตัดด้วยกล้อง คลินิกยาต้านโรคมะเร็ง ศูนย์หัวใจ ศูนย์อุบัติเหตุขนาดใหญ่ และศูนย์ความงาม

เริ่มก่อตั้งเมื่อ พ.ศ. 2533 โดยคณะแพทย์จากคณะแพทยศาสตร์ ศิริราช ได้แก่ นายแพทย์วชิระ วุฒิกุลประพันธ์ แพทย์หญิงพรทิพย์ วุฒิกุลประพันธ์ และนายแพทย์สุรินทร์ ประสิทธิ์หิรัญ ร่วมกับกลุ่มนักธุรกิจ ภายใต้ชื่อ บริษัท อยุธยาเวชการ จำกัด เพราะเห็นว่าพื้นที่อันเป็นแหล่งที่ตั้งของโรงงานและนิคมอุตสาหกรรมนี้ ยังขาดแคลนบริการสาธารณสุข โรงพยาบาลราชธานีถือเป็นโรงพยาบาลเอกชนแห่งแรกของจังหวัดพระนครศรีอยุธยา ที่ตำบลคลองสวนพลู อำเภอพระนครศรีอยุธยา จังหวัดพระนครศรีอยุธยา โดยเริ่มดำเนินงานปี พ.ศ. 2535

บริษัทได้แปลงสภาพเป็นบริษัทมหาชนจำกัด เมื่อวันที่ 13 ตุลาคม พ.ศ. 2538 บริษัทได้จดทะเบียนในตลาดหลักทรัพย์แห่งประเทศไทยในวันที่ 1 กันยายน พ.ศ. 2559 จากข้อมูล พ.ศ. 2566 มีโครงสร้างผู้ถือหุ้นประกอบด้วย บริษัท โรงพยาบาลราชธานี จำกัด (มหาชน) สัดส่วน 55% บริษัท โรงพยาบาลรามคำแหง จำกัด (มหาชน) สัดส่วน 7%, บริษัท โรงพยาบาลวิภาราม จำกัด สัดส่วน 7%, บริษัท สินแพทย์ จำกัด สัดส่วน 7% และผู้ถือหุ้นรายย่อย สัดส่วน 24%

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2533
หมวดหมู่:ธุรกิจการแพทย์
ราชธานี
หมวดหมู่:โรงพยาบาลในจังหวัดพระนครศรีอยุธยา
สัมพันธภาพระหว่างบุคคล

ในจิตวิทยาสังคม **สัมพันธภาพระหว่างบุคคล** () หรือ **มนุษยสัมพันธ์** หมายถึงการรวมตัวกัน ความสัมพันธ์ และความผูกพันระหว่างบุคคลตั้งแต่สองคนขึ้นไป ซึ่งมีหลายแง่มุมที่ซ้อนทับกับแนวคิดของความสัมพันธ์ทางสังคม ซึ่งเป็นหน่วยพื้นฐานที่สุดของการวิเคราะห์ทางสังคมศาสตร์ โดยสัมพันธภาพระหว่างบุคคลจะแตกต่างกันไปตามความใกล้ชิด การเปิดเผยตนเอง ช่วงเวลา การพึ่งพาอาศัยกัน และการกระจายอำนาจ โดยมีหัวข้อหรือแนวโน้มหลักที่เกี่ยวข้องซึ่งได้แก่ ครอบครัว ความเป็นญาติ มิตรภาพ ความรัก การสมรส การดำเนินธุรกิจ การจ้างงาน ความเป็นเพื่อนบ้าน ค่านิยม การค้ำจุน ความเป็นปึกแผ่น และอาจอยู่ภายใต้กฎหมาย บรรทัดฐาน หรือข้อตกลงร่วมกันระหว่างบุคคล และเกิดเป็นรากฐานของสังคมและกลุ่มทางสังคม และเกิดขึ้นเมื่อบุคคลติดต่อสื่อสารหรือมีปฏิสัมพันธ์ซึ่งกันและกันภายในบริบททางสังคมที่เฉพาะเจาะจง และเติบโตได้ด้วยการประนีประนอมอย่างยุติธรรมกันทุกฝ่าย

การวิเคราะห์สัมพันธภาพระหว่างบุคคลแบบสหวิทยาการจะเกี่ยวข้องกับวิชาต่าง ๆ ซึ่งรวมถึงมานุษยวิทยา ภาษาศาสตร์ สังคมวิทยา เศรษฐศาสตร์ รัฐศาสตร์ การสื่อสาร คณิตศาสตร์ สังคมสงเคราะห์ และวัฒนธรรมศึกษา และไม่ได้จำกัดอยู่เพียงแค่วิชาเหล่านั้น

## อ้างอิง

หมวดหมู่:มนุษยสัมพันธ์
สินแพทย์

**บริษัท สินแพทย์ จำกัด** เป็นกลุ่มบริษัทเอกชนประกอบกิจการสถานพยาบาล จากข้อมูล พ.ศ. 2566 ดำเนินการโรงพยาบาล 8 แห่ง

เริ่มแรกประกอบกิจการบริษัทพัฒนาอสังหาริมทรัพย์ในนามของกลุ่ม บริษัท สินธานี พัฒนาที่ดินในแถบตะวันออกของกรุงเทพมหานคร อย่าง บางกะปิ รามอินทรา หรือ มีนบุรี จากนั้นจึงได้ก่อตั้งโรงพยาบาลสินแพทย์เป็นโรงพยาบาลเอกชน ก่อตั้งเมื่อ พ.ศ. 2534 ในนามบริษัทสินแพทย์ จำกัด ตั้งอยู่บริเวณถนนรามอินทรา เริ่มเปิดให้บริการดูแลผู้ป่วย เมื่อวันที่ 12 สิงหาคม พ.ศ. 2536

สินแพทย์ได้ร่วมลงทุนกับเครือโรงพยาบาลรามคำแหง ใน พ.ศ. 2539  ต่อมาเมื่อ พ.ศ. 2546 และ พ.ศ. 2547 ได้ร่วมลงทุนกับโรงพยาบาลวิภาวดีและเครือโรงพยาบาลวิภาราม ตามลำดับ ใน พ.ศ. 2551 ได้เปิดตัวโรงพยาบาลเสรีรักษ์ เพิ่มเป็นเครือสินแพทย์อีกหนึ่งแห่ง ใน พ.ศ.2553 ได้ร่วมลงทุนกับโรงพยาบาลสุขุมวิท ใน พ.ศ. 2558 ได้ร่วมลงทุนกับโรงพยาบาลวิภารามอมตะ ต่อมาใน พ.ศ. 2560 ได้เปิดโรงพยาบาลสินแพทย์ เทพารักษ์  พ.ศ. 2562 ได้เปิดโรงพยาบาลสินแพทย์ ลำลูกกา และ โรงพยาบาลสินแพทย์ ศรีนครินทร์ และในปีเดียวกันนี้ได้ร่วมลงทุนกับ โรงพยาบาลสินแพทย์ กาญจนบุรี ต่อมา พ.ศ. 2566 ได้เปิดโรงพยาบาลสินแพทย์ นครปฐม

## โรงพยาบาล
thumb|โรงพยาบาลสินแพทย์ รามอินทรา
* โรงพยาบาลสินแพทย์ รามอินทรา (เขตคันนายาว กรุงเทพมหานคร)
* โรงพยาบาลสินแพทย์ เสรีรักษ์ (เขตมีนบุรี กรุงเทพมหานคร)
* โรงพยาบาลสินแพทย์ เทพารักษ์ (จังหวัดสมุทรปราการ)
* โรงพยาบาลสินแพทย์ ลำลูกกา (อำเภอลำลูกกา จังหวัดปทุมธานี)
* โรงพยาบาลสินแพทย์ ศรีนครินทร์ (เขตประเวศ กรุงเทพมหานคร)
* โรงพยบาลสินแพทย์ กาญจนบุรี (จังหวัดกาญจนบุรี)
* โรงพยาบาลสินแพทย์ นครปฐม (จังหวัดนครปฐม)
* โรงพยาบาลเด็กสินแพทย์ (เขตคันนายาว กรุงเทพมหานคร)

## อ้างอิง

หมวดหมู่:บริษัทไทยที่ก่อตั้งในปี พ.ศ. 2534
หมวดหมู่:ธุรกิจการแพทย์
หมวดหมู่:โรงพยาบาลเอกชนในประเทศไทย
ปรัชญาสังคม

**ปรัชญาสังคม** () เป็นศาสตร์ที่เกี่ยวกับการตั้งคำถามถึงฐานรากของสถาบันทางสังคม พฤติกรรมทางสังคม รวมไปถึงการตีความสังคมในแง่ของค่านิยมมากกว่าความสัมพันธ์เชิงประจักษ์ นักปรัชญาสังคมเน้นการทำความเข้าใจบริบททางสังคมในการตั้งคำถามเกี่ยวกับด้านการเมือง กฎหมาย ศีลธรรม และวัฒนธรรม รวมไปถึงกรอบความคิดเชิงทฤษฎีในหลายด้าน ไม่ว่าจะเป็นภววิทยาสังคม กฎธรรมชาติ สิทธิมนุษยชน ความเท่าเทียมทางเพศ และอื่น ๆ อีกมากมาย

## อ้างอิง

หมวดหมู่:ปรัชญาสังคม
มัสยิดอักซา

**มัสยิดอักซา** () เป็นมัสยิดในเดอะเฮกที่เดิมสร้างเป็นโบสถ์ยิว

อาคารแบบคลาสสิกใหม่ที่ถนน *วาเคินสตราต* เปิดใช้งานรองรับชาวยิวอัชเกนัซในนครเมื่อ ค.ศ. 1844 จากนั้นจึงมีการขยายอาคารใน ค.ศ. 1922 และเสียหายจากเหตุเพลิงไหม้ใน ค.ศ. 1944 ชาวยิวในนครนี้ประมาณร้อยละ 80 ถูกฆ่าในการสังหารหมู่ ส่วนโบสถ์ยิวก็ถูกปล้น

ใน ค.ศ. 1976 ชุมชนชาวยิวขายอาคารนี้ด้วยเงื่อนไขที่ว่าไม่ให้แปลงเป็นโบสถ์คริสต์ ชุมชนมุสลิมชาวตุรกีในนครเริ่มใช้อาคารนี้ในช่วงเราะมะฎอนเมื่อ ค.ศ. 1979 โดยไม่ได้รับอนุญาต เนื่องจากข้อกังวลด้านความปลอดภัยของมัสยิดก่อนหน้า จากนั้นใน ค.ศ. 1981 ชุมชนตุรกีเข้าครอบครองอาคารหลังนี้ตามกฎหมาย ส่วนชุมชนยิวย้ายไปยังอดีตโบสถ์โปรเตสแตนต์ที่ผ่านการแปลงแล้ว ซึ่งหลังจากนั้นได้รับการดัดแปลงเป็นห้องอยู่อาศัยเป็นส่วนใหญ่ 

อาคารนี้ได้รับการขึ้นทะเบียนเป็นโบราณสถานแห่งรัฐหมายเลข 459778 ในวันที่ 19 ตุลาคม ค.ศ. 1993

## ภาพ

File:Voorgevel_-_'s-Gravenhage_-_20085727_-_RCE.jpg|ตัวอาคารก่อนเปลี่ยนเป็นมัสยิด สังเกตตรงที่ไม่มีหออะษาน
File:WLM_-_roel1943_-_Minaret.jpg|หออะษานในมุมใกล้
File:WLM_-_roel1943_-_Verzoek.jpg|หอละหมาด หันหน้าไปทางเมียะห์รอบ
File:WLM_-_roel1943_-_The_Mosque.jpg|ข้างใน


## อ้างอิง

หมวดหมู่:โบราณสถานแห่งรัฐในเดอะเฮก
หมวดหมู่:โบสถ์ยิวในประเทศเนเธอร์แลนด์
หมวดหมู่:มัสยิดในประเทศเนเธอร์แลนด์
หมวดหมู่:สถาปัตยกรรมฟื้นฟูคลาสสิกในประเทศเนเธอร์แลนด์
หมวดหมู่:โบสถ์ยิวในสถาปัตยกรรมฟื้นฟูคลาสสิก
กฎธรรมชาติ

**กฎธรรมชาติ** () เป็นระบบกฎหมายที่มีพื้นฐานมาจากการสังเกตธรรมชาติมนุษย์อย่างใกล้ชิด จากค่านิยมต่าง ๆ ที่คิดขึ้นโดยผู้สนับสนุนแนวคิดนี้ว่าเป็นเนื้อแท้ของธรรมชาติมนุษย์ ซึ่งสามารถหาข้อสรุปด้วยการให้เหตุผลแบบนิรนัยและสามารถนำไปประยุกต์ใช้แยกจากบทบัญญัติแห่งกฎหมายของรัฐ หรือกฎที่ตั้งขึ้นโดยบุคคลในสังคมได้ โดยทฤษฎีกฎธรรมชาติสามารถหมายถึงทฤษฎีเกี่ยวกับจริยธรรม การเมือง กฎหมาย และศีลธรรมรวมกัน

## อ้างอิง

หมวดหมู่:จริยศาสตร์ประยุกต์
กรรมวาจก

**กรรมวาจก** [กำมะวาจก] () คือหน่วยสร้างวาจกที่พบได้ในหลายภาษา ในประโยคกรรมวาจก ประธานมีบทบาทเป็นผู้รับการกระทำหรือผู้ทรงสภาพของกริยาหลัก กล่าวคือ เป็นสิ่งมีชีวิตหรือสิ่งไม่มีชีวิตที่ได้รับผลกระทบหรือเปลี่ยนสภาพจากเหตุการณ์ที่ผู้กระทำก่อขึ้น ต่างจากประโยคกรรตุวาจกที่ซึ่งประธานมีบทบาทเป็นผู้กระทำ ตัวอย่างเช่น ในประโยคกรรมวาจก *ต้นไม้ถูกโค่น* ประธาน (คือ *ต้นไม้*) แสดงถึงผู้รับการกระทำแทนที่จะเป็นผู้กระทำกริยา ในทางตรงกันข้าม ประโยค *มีคนโค่นต้นไม้* และ *ต้นไม้ล้มแล้ว* นั้นเป็นประโยคกรรตุวาจกทั้งคู่

ในประโยคกรรมวาจกโดยทั่วไปนั้น สิ่งที่มักจะแสดงออกผ่านกรรม (หรืออาร์กิวเมนต์อื่นในบางกรณี) จะย้ายมาแสดงออกผ่านประธานแทน ในขณะที่สิ่งที่มักจะแสดงออกผ่านประธานจะถูกละออกไปหรือย้ายมาแสดงออกผ่านส่วนเติมต่อของประโยค ดังนั้น การเปลี่ยนนัยความหมายเชิงกรรตุวาจกเป็นนัยความหมายเชิงกรรมวาจกจึงเป็นกระบวนการลดหน่วยพึ่งพาของกริยา (หรืออีกนัยหนึ่งคือ "กระบวนการลดการถ่ายผ่าน") เพราะนัยความหมายเชิงสกรรมกริยาได้ถูกลดทอนหรือเปลี่ยนเป็นนัยความหมายเชิงอกรรมกริยาในทางวากยสัมพันธ์ อย่างไรก็ตาม กรณีเช่นนี้ไม่ได้เกิดขึ้นเสมอไป เช่น ในภาษาญี่ปุ่น หน่วยสร้างกรรมวาจกไม่จำเป็นต้องทำให้หน่วยพึ่งพาของกริยาลดลง

ภาษาหลายภาษามีทั้งกรรตุวาจกและกรรมวาจก ทำให้การสร้างประโยคมีความยืดหยุ่นมากขึ้นเนื่องจากทั้งผู้กระทำและผู้รับการกระทำในทางอรรถศาสตร์มีโอกาสรับบทบาทเป็นประธานในทางวากยสัมพันธ์ได้ กรรมวาจกช่วยให้ผู้พูดสามารถจัดโครงสร้างสัมพันธสารด้วยการวางบุคคลหรือสิ่งอื่น&nbsp;ๆ&nbsp;นอกเหนือจากผู้กระทำไว้ในตำแหน่งประธานได้ กลวิธีนี้อาจใช้เพื่อเน้นผู้รับการกระทำหรือบทบาทใจความหลักอื่น&nbsp;ๆ&nbsp;ให้เด่นขึ้น นอกจากนี้ยังอาจเป็นประโยชน์เมื่อผู้รับการกระทำเป็นหัวข้อของบทสนทนาที่กำลังดำเนินอยู่ หรือเมื่อผู้พูดต้องการหลีกเลี่ยงการระบุตัวตนของผู้กระทำ

## อ้างอิง

หมวดหมู่:วาจก
เอสรา 2

**เอสรา 2** () เป็นบทที่ 2 ของหนังสือเอสราของพันธสัญญาเดิมในคัมภีร์ไบเบิลของศาสนาคริสต์หรือของหนังสือเอสรา-เนหะมีย์ในคัมภีร์ฮีบรูซึ่งถือว่าหนังสือเอสราและหนังสือเนหะมีย์เป็นหนังสือเล่มเดียวกัน ธรรมเนียมของศาสนายูดาห์ระบุว่าเอสราเป็นผู้เขียนของหนังสือเอสรา-เนหะมีย์รวมถึงหนังสือพงศาวดาร แต่นักวิชาการสมัยโดยทั่วไปเชื่อว่าผู้เรียบเรียงจากศตวรรษที่ 5 ก่อนคริสตกาล (ที่เรียกว่า "ผู้เขียนหนังสือพงศาวดาร") เป็นผู้เขียนสุดท้ายของหนังสือเหล่านี้ ตอนที่ประกอบด้วยบทที่ 1 ถึง 6 เกี่ยวกับประวัติศาสตร์ก่อนการมาถึงของเอสราในผ่นดินยูดาห์ เมื่อ 468 ปีก่อนคริสตกาล บทที่ 2 ของหนังสือเอสราประกอบด้วยรายนามที่เรียกว่า "รายนามโกลาห์" (Golah List) ของผู้คนที่กลับจากบาบิโลนมายังยูดาห์ตามพระราชกฤษฎีกาของไซรัส "ตามลำดับพงศ์พันธ์ ครอบครัว และที่อยู่"

## ต้นฉบับ

บทนี้เดิมเขียนด้วยภาษาฮีบรู แบ่งออกเป็น 70 วรรค

### พยานต้นฉบับ
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับเลนินกราด (Leningrad Codex; ค.ศ. 1008) หนังสือเอสรา-เนหะมีย์ทั้งเล่มหายไปจากฉบับอะเลปโป (Aleppo Codex) ตั้งแต่การจลาจลต่อต้านชาวยิวในอะเลปโปในปี ค.ศ. 1947

ยังมีคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; **B**;  \mathfrak{G}B; ศตวรรษที่ 4) และฉบับอะเล็กซานเดรีย (Codex Alexandrinus; **A**;  \mathfrak{G}A; ศตวรรษที่ 5)

หนังสือกรีกโบราณที่เรียกว่า 1 เอสดราส (Greek: Ἔσδρας Αʹ) ประกอบด้วยเนื้อหาบางส่วนของ 2 พงศาวดาร, เอสรา และเนหะมีย์ รวมอยู่ในฉบับส่วนใหญ่ของเซปทัวจินต์ และอยู่ในลำดับก่อนหนังสือเดี่ยวของเอสรา–เนหะมีย์ (ซึ่งมีชื่อในภาษากรีกว่า Ἔσδρας Βʹ) 1 เอสดราส 5:7–46 เทียบเท่ากับเอสรา 2 (รายนามเชลยที่กลับ)

## ชุมนุมชน (2:1–63)

## ทั้งหมด (2:64–67)

## ของถวายแก่พระวิหาร (2:68–69)

## การตั้งรกรากใหม่ (2:70)

## ดูเพิ่ม
* เยชูอา
* เยรูซาเล็ม
*ส่วนในคัมภีร์ไบเบิลที่เกี่ยวข้อง: เนหะมีย์ 7, ฮักกัย 2

## หมายเหตุ

## อ้างอิง

## บรรณานุกรม
*
*
*
*
*
*
*
*

## แหล่งข้อมูลอื่น
* คำแปลในศาสนายูดาห์:
** Ezra - Chapter 2 (Judaica Press) translation [with Rashi's commentary] at Chabad.org
* คำแปลในศาสนาคริสต์:
** ''Online Bible'' at GospelHall.org (ESV, KJV, Darby, American Standard Version, Bible in Basic English)
** Book of Ezra Chapter 2. Bible Gateway
** เอสรา 2. YouVersion

02
หนังสือเนหะมีย์

**หนังสือเนหะมีย์** () ในคัมภีร์ฮีบรู เนื้อหาส่วนใหญ่อยู่ในรูปบันทึกความทรงจำจากมุมมองบุคคลที่หนึ่งโดยเนหะมีย์ชาวยิวซึ่งเป็นข้าราชการระดับสูงในราชสำนักเปอร์เซีย เกี่ยวกับการสร้างกำแพงของเยรูซาเล็มขึ้นใหม่หลังการตกเป็นเชลยในบาบิโลน และการถวายเมืองกับประชาชนของเมืองให้กับธรรมบัญญัติของพระเจ้า (โทราห์) 

โดยทั่วไปหนังสือเนหะมีย์ถือว่าเป็นหนังสือแยกต่างหากภายในคัมภีร์ไบเบิลตั้งแต่ศตวรรษที่ 16 ก่อนหน้านี้หนังสือเนหะมีย์รวมอยู่ในหนังสือเอสรา แต่ในคัมภีร์ไบเบิลศาสนาคริสต์ภาษาละตินตั้งแต่ศตวรรษที่ 13 เป็นต้นไป หนังสือเอสราในคัมภีร์ไบเบิลฉบับวัลเกตได้แบ่งออกเป็นหนังสือ 2 เล่มแยกกัน เรียกว่าหนังสือเอสราฉบับที่ 1 และฉบับที่ 2 ตามลำดับ การแยกนี้ได้กลายเป็นสารบบด้วยคัมภีร์ไบเบิลที่ตีพิมพ์ครั้งแรกในภาษาฮีบรูและภาษาละติน การแปลคัมภีร์ไบเบิลโดยโปรเตสแตนต์สายปฏิรูปในกลางศตวรรษที่ 16 ที่ผลิตในเจนีวาเป็นฉบับแรกที่เสนอชื่อ 'หนังสือเนหะมีย์' สำหรับหนังสือที่ก่อนหน้านี้เรียกด้วยชื่อ 'หนังสือเอสรา ฉบับที่ 2'

## ภาพรวม
เหตุการณ์ในหนังสือเนหะมีย์เกิดขึ้นในครึ่งหลังของศตวรรษที่ 5 ก่อนคริสตกาล หนังสือเนหะมีห์ร่วมกับหนังสือเอสราในชื่อ เอสรา-เนหะมีย์ เป็นส่วนสุดท้ายของเรื่องเล่าประวัติศาสตร์ของคัมภีร์ฮีบรู

แกนกลางดั้งเดิมของหนังสือเป็นบันทึกความทรงจำจากมุมมองบุคคลที่หนึ่งที่อาจนำมารวมกับแกนกลางของหนังสือเอสราเมื่อราว 400 ปีก่อนคริสตกาล การแก้ไขเพิ่มเติมอาจดำเนินต่อไปจนถึงสมัยเฮลเลนิสต์

หนังสือเล่าเรื่องเกี่ยวกับเนหะมีย์ที่ราชสำนักของกษัตริย์ในสุสาได้รับแจ้งว่าเยรูซาเล็มยังไม่มีกำแพงจึงตั้งใจที่จะฟื้นฟูกำแพง กษัตริย์ทรงแต่งตั้งเนหะมีย์เป็นผู้ว่าราชการของยูดาห์ และเนหะมีย์ก็เดินทางไปยังเยรูซาเล็ม ที่นั่นเนหะมีย์ได้ดำเนินการสร้างกำแพงขึ้นใหม่แม้ว่ามีการต่อต้านจากศัตรูของอิสราเอล แล้วปฏิรูปชุมนุมชนให้สอดคล้องกับธรรมบัญญัติของโมเสส หลังอยู่ในเยรูซาเล็ม 12 ปี เนหะมีย์กลับไปสุสา แต่ต่อมาก็กลับมาเยือนเยรูซาเล็มอีกครั้ง เนหะมีย์พบว่าชาวอิสราเอลเสื่อมถอยและรับชาวต่างชาติที่ไม่ใช่ชาวยิวเป็นภรรยา เนหะมีย์จึงพักอยู่ที่เยรูซาเล็มเพื่อบังคับใช้ธรรมบัญญัติ

## ดูเพิ่ม
* เอสดราส
* เอสรา-เนหะมีย์

## อ้างอิง

## แหล่งข้อมูลอื่น

**คำอธิบายของหนังสือเนหะมีย์**
* Blenkinsopp, Joseph, "Ezra-Nehemiah: A Commentary" (Eerdmans, 1988)
* Coggins, R.J., "The Books of Ezra and Nehemiah" (Cambridge University Press, 1976)
*Ecker, Ronald L., "Ezra and Nehemiah" (Ecker's Biblical Web Pages, 2007)
* Fensham, F. Charles, "The books of Ezra and Nehemiah" (Eerdmans, 1982)
* Grabbe, L.L., "Ezra-Nehemiah" (Routledge, 1998)
* Throntveit, Mark A., "Ezra-Nehemiah" (John Knox Press, 1992)

**อื่น ๆ**
* Clements, R.E. (ed), "The World of Ancient Israel" (Cambridge University Press, 1989)
* Blenkinsopp, Joseph, "Judaism, the first phase" (Eerdmans, 2009)
* Fitzpatrick-McKinley, Anne, "Empire, Power and Indigenous Elites: A Case Study of the Nehemiah Memoir" (BRILL, 2015)
* Grabbe, L.L., "A history of the Jews and Judaism in the Second Temple Period, Volume 1" (T&T Clark, 2004)
* Graham, M.P, and McKenzie, Steven L., "The Hebrew Bible today: an introduction to critical issues" (Westminster John Knox Press, 1998)
* Pakkala, Juha, "Ezra the scribe: the development of Ezra 7–10 and Nehemiah 8" (Walter de Gryter, 2004)

**คำแปลของหนังสือเนหะมีย์**
* Bible Gateway (opens at NIV version)
* Chabad.org Library
*  Various versions


เนหะมีย์
เอียน เซนต์จอห์น

**จอห์น "เอียน" เซนต์จอห์น** (, 7 มิถุนายน 1938 – 1 มีนาคม 2021) เป็นนักฟุตบอล โค้ช และสื่อมวลชนชาวสกอตแลนด์ เซนต์ จอห์นเล่นในตำแหน่งกองหน้าให้กับลิเวอร์พูลตลอดช่วงทศวรรษ 1960 เซ็นสัญญาโดยบิลล์ แชงคลีในปี 1961 เซนต์ จอห์นเป็นสมาชิกคนสำคัญที่พาทีมลิเวอร์พูลขึ้นมาจากดิวิชัน 2 และคว้าแชมป์ดิวิชัน 1 2 สมัย เอฟเอคัพ 1 สมัย ซึ่งเขายิงประตูชัยในนาทีที่ 117 ในรอบชิงชนะเลิศปี 1965 เขาเล่นให้กับสกอตแลนด์ 21 นัดยิงได้ 9 ประตู

## อาชีพ
### มาเธอร์เวลล์
เซนต์จอห์นมีพี่น้อง 6 คน อเล็กซ์ พ่อของพวกเขา ซึ่งเป็นช่างเหล็ก เสียชีวิตเมื่อเอียนอายุเพียง 6 ขวบ เอียนยังแสดงความสามารถในการชกมวยตั้งแต่ยังเป็นเด็ก แต่แม่ของเขาไม่ชอบใจ หลังจากเล่นฟุตบอลให้กับทีมเยาวชนและทีมโรงงานตั้งแต่ยังเป็นวัยรุ่นในขณะที่ทำงานในอุตสาหกรรมท้องถิ่นรวมถึงที่ Colville Steelworks เซนต์จอห์นเริ่มอาชีพของเขากับมาเธอร์เวลล์ ทีมเชียร์ในวัยเด็ก โดยเซ็นสัญญาเป็นนักฟุตบอลอาชีพในปี 1957 หลังจากย้ายไปเล่นให้กับทีม Douglas Water Thistle; เขาฝึกงานด้านวิศวกรรม (เป็นงานที่เขายอมรับว่าเขาไม่ชอบ) ต่อไปอีก 2 ปี

มาเธอร์เวลล์คุมทีมโดยบ็อบบี แอนเซลล์ และเป็นส่วนหนึ่งของกลุ่มผู้เล่นดาวรุ่งมากพรสวรรค์ (รวมทั้งแอนดี เวียร์, วิลลี ฮันเตอร์ และแซมมี รีด) ที่ได้รับฉายาว่า "แอนเซลล์เบบส์" (ตั้งฉายาตามบัสบีเบบส์กลุ่มนักเตะดาวรุ่งมากพรสวรรค์ของแมนเชสเตอร์ยูไนเต็ด) การประเดิมสนามครั้งแรกของเขาคือกับ Queen of the South ในเกมเยือนที่ Palmerston Park เซนต์จอห์นทำแฮตทริกให้มาเธอร์เวลล์ภายในเวลา 2 นาที 30 วินาทีในการเจอกับฮิเบอร์เนียนในปี 1959 ซึ่งเป็นหนึ่งในสถิติที่เร็วที่สุดในประวัติศาสตร์ฟุตบอลสก็อต เขาออกจากมาเธอร์เวลล์ในปี 1961 โดยทำได้ 105 ประตูจากการลงเล่น 144 นัดในทุกรายการให้กับสโมสร

### ลิเวอร์พูล
เมื่อวันที่ 2 พฤษภาคม 1961 เขาย้ายไปร่วมทีมลิเวอร์พูลด้วยค่าตัว 37,500 ปอนด์ (เทียบเท่ากับ 900,000 ปอนด์ในปี 2021) สร้างสถิติใหม่ของสโมสรในขณะนั้น เขาถูกบิลล์ แชงคลีพามาที่สโมสรเพื่อเตรียมพร้อมสำหรับฤดูกาล 1961–62 ในขณะนั้นสโมสรยังอยู่ในดิวิชัน 2 หลายปีต่อมา หลังจากที่แชงคลีวางมือจากการเป็นผู้จัดการทีม เขาบรรยายถึงการมาถึงของเซนต์จอห์นว่า เขามาพร้อมกับรอน ยีตส์ในช่วงฤดูร้อน ในฐานะ "จุดเปลี่ยน" ของสโมสรเมื่อพวกเขาเริ่มการเปลี่ยนแปลงสู่ 1 ในทีมฟุตบอลชั้นนำของยุโรป

thumb|left|ทีมลิเวอร์พูล รวมถึงเอียน เซนต์จอห์น ก่อนยูโรเปียนคัพ ฤดูกาล 1966–67 รอบแรก เลกที่ 2

เซนต์จอห์นประเดิมสนามให้กับลิเวอร์พูลในเกมเมอร์ซีย์ไซด์ดาร์บี พบกับเอฟเวอร์ตัน ซึ่งเป็นคู่แข่งร่วมเมืองในลิเวอร์พูลซีเนียร์คัพ แม้ว่าลิเวอร์พูลจะแพ้ 3–4 แต่เขาก็ประกาศการมาถึงของเขาด้วยการยิงทั้ง 3 ประตูให้ทีม เขายิงไปทั้งหมด 18 ประตูในฤดูกาลแรกให้กับลิเวอร์พูล และพลาดการลงเล่นไป 2 นัด

## อ้างอิง

หมวดหมู่:ผู้เล่นสโมสรฟุตบอลลิเวอร์พูล
หมวดหมู่:กองหน้าฟุตบอลชาย
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในสกอตติชโปรเฟสชันนัลฟุตบอลลีก
หมวดหมู่:นักฟุตบอลทีมชาติสกอตแลนด์
ยูเอสเอส ทีโอดอร์ โรเซอเวลต์ (CVN-71)

**ยูเอสเอส ''ทีโอดอร์ โรเซอเวลต์'' (CVN-71)** () เป็นเรือบรรทุกเครื่องบินขับเคลื่อนด้วยพลังงานนิวเคลียร์ลำดับที่ 4 จากทั้งหมด 10 ลำในกลุ่มเรือบรรทุกเครื่องบินชั้นนิมิตซ์ของกองทัพเรือสหรัฐ ได้รับการตั้งชื่อเพื่อเป็นเกียรติแก่ ทีโอดอร์ โรเซอเวลต์ ประธานาธิบดีแห่งสหรัฐอเมริกาคนที่ 26 ผู้สนับสนุนอำนาจทางทะเลของกองทัพเรือสหรัฐ เรือลำนี้เป็นเรือลำที่ 4 ที่ได้รับเกียรติให้ตั้งชื่อตามทีโอดอร์ โรเซอเวลต์ โดย 3 ลำก่อนหน้าใช้ชื่อเต็ม และอีก 1 ลำใช้เพียงนามสกุล นอกจากนี้ ยังมีเรือของกองทัพเรือสหรัฐอีก 3 ลำที่มีชื่อ "โรเซอเวลต์" เพื่อเป็นเกียรติแก่สมาชิกในตระกูลโรเซอเวลต์ สัญญาณเรียกขานทางวิทยุของเรือบรรทุกเครื่องบินลำนี้คือ "Rough Rider" ซึ่งเป็นชื่อเล่นของหน่วยทหารม้าอาสาสมัครของประธานาธิบดีโรเซอเวลต์ในช่วงสงครามสเปน–อเมริกา เรือถูกปล่อยลงน้ำในปี 1984 และได้เข้าร่วมปฏิบัติการครั้งแรกในสงครามอ่าวเปอร์เซียเมื่อปี 1991

## อ้างอิง

น
หมวดหมู่:เรือที่ต่อในสหรัฐ
หมวดหมู่:เรือในสังกัดกองทัพเรือสหรัฐ
หมวดหมู่:เรือบรรทุกอากาศยาน
น
หมวดหมู่:เรือในสงครามเย็น
หมวดหมู่:เรือในสงครามอ่าวของสหรัฐ
หมวดหมู่:ทีโอดอร์ โรเซอเวลต์
แชนเดลา

**แชนเดลา** () เป็นสายพันธุ์โปเกมอนในแฟรนไชส์*[[โปเกมอน]]*ของนินเทนโดและเกมฟรีก สร้างโดยเค็ง ซูงิโมริ

## อ้างอิง

หมวดหมู่:สายพันธุ์โปเกมอน
หมวดหมู่:โปเกมอนประเภทผี
หมวดหมู่:โปเกมอนประเภทไฟ
หมวดหมู่:โปเกมอนที่มีวิวัฒนาการเมก้า
หมวดหมู่:ตัวละครผีในวิดีโอเกม
หมวดหมู่:ตัวละครวิดีโอเกมที่มีความสามารถเกี่ยวกับไฟหรือความร้อน
หมวดหมู่:ตัวละครในบันเทิงคดีที่สามารถลอยตัว
หมวดหมู่:วัตถุสมมติ
หมวดหมู่:ตัวละครที่สร้างโดยเค็ง ซูงิโมริ
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2553
ยูเอสเอส เอบราแฮม ลิงคอล์น (CVN-72)

**ยูเอสเอส ''เอบราแฮม ลิงคอล์น'' (CVN-72)** () เป็นเรือบรรทุกเครื่องบินขับเคลื่อนด้วยพลังงานนิวเคลียร์ลำดับที่ 5 จากทั้งหมด 10 ลำในกลุ่มเรือบรรทุกเครื่องบินชั้นนิมิตซ์ของกองทัพเรือสหรัฐ และเป็นเรือรบลำที่ 3 ของกองทัพเรือที่ได้รับการตั้งชื่อตามอดีตประธานาธิบดีเอบราแฮม ลิงคอล์น ปัจจุบันประจำการอยู่ที่ฐานทัพอากาศกองทัพเรือนอร์ทไอแลนด์ นครแซนดีเอโก รัฐแคลิฟอร์เนีย โดยเป็นส่วนหนึ่งของทัพเรือแปซิฟิกสหรัฐ ขึ้นตรงต่อผู้บัญชาการกองกำลังทางอากาศทัพเรือแปซิฟิก ปฏิบัติหน้าที่ในฐานะเรือธงของกองเรือจู่โจมที่ 3 (CSG-3) และเป็นที่ประจำการของกองบินประจำเรือบรรทุกที่ 9 (CVW-9) 

เรือลำนี้กลับมาเข้าประจำการอีกครั้งเมื่อวันที่ 12 พฤษภาคม 2017 หลังเสร็จการปรับปรุงและซ่อมแซมครั้งใหญ่ (RCOH) ที่อู่เรือนิวพอร์ตนิวส์ ในวันที่ 1 เมษายน 2019 ยูเอสเอส *เอบราแฮม ลิงคอล์น* ถูกส่งไปประจำการยังตะวันออกกลางในฐานะเรือธงของกองเรือจู่โจมที่ 12 (CSG-12) และเป็นที่ประจำการให้กับกองบินประจำเรือบรรทุกที่ 7 (CVW-7)

## อ้างอิง

น
หมวดหมู่:เรือที่ต่อในสหรัฐ
หมวดหมู่:เรือในสังกัดกองทัพเรือสหรัฐ
หมวดหมู่:เรือบรรทุกอากาศยาน
น
หมวดหมู่:เรือในสงครามเย็น
หมวดหมู่:เอบราแฮม ลิงคอล์น
ยูเอสเอส จอห์น ซี. สเตนนิส (CVN-74)

**ยูเอสเอส ''จอห์น ซี. สเตนนิส'' (CVN-74)** () เป็นเรือบรรทุกเครื่องบินขับเคลื่อนด้วยพลังงานนิวเคลียร์ลำดับที่ 7 จากทั้งหมด 10 ลำในกลุ่มเรือบรรทุกเครื่องบินชั้นนิมิตซ์ของกองทัพเรือสหรัฐ ได้รับการตั้งชื่อตาม จอห์น ซี. สเตนนิส อดีตสมาชิกวุฒิสภาสหรัฐจากรัฐมิสซิสซิปปี ผู้ซึ่งมีบทบาทสำคัญในกิจการกองทัพเรือสหรัฐ เป็นผู้สนับสนุนการพัฒนากองทัพเรือให้มีความทันสมัยและเข้มแข็ง และผลักดันให้มีการสร้างเรือบรรทุกเครื่องบินชั้นนิมิตซ์ จนได้รับการยกย่องว่าเป็น "บิดาแห่งกองทัพเรือสหรัฐสมัยใหม่"

ยูเอสเอส จอห์น ซี. สเตนนิส เข้าประจำการเมื่อวันที่ 9 ธันวาคม 1995 ปัจจุบันประจำการชั่วคราวอยู่ที่นอร์ฟอล์ก รัฐเวอร์จิเนีย เนื่องจากกำลังอยู่ในช่วงการเติมเชื้อเพลิงและปรับปรุงซ่อมแซมครั้งใหญ่ (Refueling and Complex Overhaul - RCOH) ซึ่งเริ่มต้นขึ้นในปี 2019 เมื่อการปรับปรุงซ่อมแซมเสร็จสิ้นในช่วงใดช่วงหนึ่งของทศวรรษที่ 2020 เรือจะกลับไปประจำการที่เบรเมอร์ตัน รัฐวอชิงตัน

## อ้างอิง

หมวดหมู่:เรือที่ต่อในนิวพอร์ตนิวส์ รัฐเวอร์จิเนีย
น
หมวดหมู่:เรือที่ต่อในสหรัฐ
หมวดหมู่:เรือในสังกัดกองทัพเรือสหรัฐ
หมวดหมู่:เรือบรรทุกอากาศยาน
น
หมวดหมู่:เรือในสงครามเย็น
หมวดหมู่:จอห์น ซี. สเตนนิส
หมวดหมู่:เรือที่ต่อในปี พ.ศ. 2536
หมวดหมู่:เรือบรรทุกเครื่องบินในสงครามเย็นของสหรัฐ
หมวดหมู่:เรือบรรทุกเครื่องบินของสหรัฐ
เนหะมีย์

**เนหะมีย์** (; ;  *Nəḥemyā*, "เวห์ทรงปลอบโยน") เป็นบุคคลหลักในหนังสือเนหะมีย์ซึ่งบรรยายถึงพันธกิจของเนหะมีย์ในการสร้างเยรูซาเล็มขึ้นใหม่ในยุคพระวิหารที่สอง เนหะมีย์เป็นผู้ว่าราชการของแคว้นยูเดียแห่งเปอร์เซียภายใต้การปกครองของอารทาเซอร์ซีสที่ 1 แห่งเปอร์เซีย (465–424 ปีก่อนคริสตกาล)

นักวิชาการส่วนใหญ่เชื่อว่าเนหะมีย์เป็นบุคคลที่มีตัวตนในประวัติศาสตร์จริง และบันทึกความทรงจำของเนหะมีย์ (Nehemiah Memoir) ซึ่งเป็นชื่อที่นักวิชาการตั้งให้กับบางส่วนของหนังสือที่เขียนด้วยมุมมองของบุคคลที่หนึ่ง มีความน่าเชื่อถือทางประวัติศาสตร์ เนหะมีย์ได้รับการยกย่องเป็นนักบุญในคริสตจักรโรมันคาทอลิกซึ่งกำหนดให้วันฉลองของเนหะมีย์คือวันที่ 13 กรกฎาคม วันเดียวกับของเอสราที่เป็นคนร่วมสมัยกับเนหะมีย์ เนหะมีย์ยังได้รับการยกย่องเป็นนักบุญในคริสตจักรอีสเทิร์นออร์ทอดอกซ์ซึ่งกำหนดให้วันฉลองของเนหะมีย์คือวันที่ 17 ธันวาคม

## ดูเพิ่ม
*หนังสือเอสราและหนังสือเนหะมีย์

## อ้างอิง

## อ่านเพิ่มเติม
*Barr, James. "History of Israel" in *History and Ideology in the Old Testament* (Oxford: Oxford University Press, 2000), 87
**Holman Bible Dictionary*, "Persia"
*Cataldo, Jeremiah. "Memory Trauma in Ezra-Nehemiah" in David Chalcraft, ed., *Methods, Theories and Imagination: Social Scientific Approaches in Biblical Studies*, Sheffield:   Sheffield Phoenix Press, 2014, pp.&nbsp;147–57.
*Lester Grabbe. *Ezra*, in Eerdmans Commentary on the Bible (ed. James D. G. Dunn, John William Rogerson, Eerdmans, 2003) pp.&nbsp;320–1
*Pakkala, Juha. "Ezra the scribe: the development of Ezra 7–10 and Nehemiah 8" (Walter de Gruyter, 2004).  pp.&nbsp;225–7
*Schulte, Lucas L. *My Shepherd, Though You Do Not Know Me: The Persian Royal Propaganda Model in the Nehemiah Memoir* (Leuven: Peeters, 2016), 197–204.
*Williamson, H. G. M. *Ezra and Nehemiah* (Sheffield: Sheffield Academic Press, 1987), 17
*Wright, Jacob. "Rebuilding identity: the Nehemiah-memoir and its earliest readers" (Walter de Gruyter, 2004). p.&nbsp;340.

## แหล่งข้อมูลอื่น

* "Nehemiah" in *[[The Jewish Encyclopedia]]*
* "The Wall that Nehemiah Built", *Biblical Archaeology Review*
* Israel Finkelstein. "Jerusalem in the Persian (and Early Hellenistic) Period and the Wall of Nehemiah"
* Israel Finkelstein. "Archaeology and the List of Returnees in the Books of Ezra and Nehemiah"

หมวดหมู่:บุคคลจากหนังสือเนหะมีย์
หมวดหมู่:ผู้เผยพระวจนะในคัมภีร์ฮีบรู
หมวดหมู่:นักบุญจากพันธสัญญาเดิม
หมวดหมู่:ชาวอาร์เคเมนิด
บัลลังก์ลูกทุ่ง

**บัลลังก์ลูกทุ่ง** เป็นละครโทรทัศน์ไทยจากการกำกับของหนุ่ม อรรถพร ธีมากร นำแสดงโดย สุธีวัน กุญชร และเปาวลี พรพิมล ร่วมด้วยยุทธนา เปื้องกลาง และชินวุฒ อินทรคูสิน ออกอากาศทางช่องเวิร์คพอยท์ ระหว่างวันที่ 23 มีนาคม ถึง 9 มิถุนายน 2567

## งานสร้าง
ละครเรื่อง บัลลังก์ลูกทุ่ง ได้จัดพิธีบวงสรวงละคร ณ ศาลพระพิฆเนศ หน้าศูนย์การค้าเซ็นทรัลเวิลด์ ถนนพระรามที่ 1 แขวงปทุมวัน เขตปทุมวัน กรุงเทพมหานคร เมื่อวันที่ 21 เมษายน 2565 เดิมมีกำหนดออกอากาศเรียบร้อยแล้ว แต่ด้วยคดีความของใบเตย ทำให้การออกอากาศต้องล่าช้าออกไป

## นักแสดง

## อ้างอิง

หมวดหมู่:ละครโทรทัศน์ช่องเวิร์คพอยท์
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ที่กำกับโดย อรรถพร ธีมากร
หมวดหมู่:ละครโทรทัศน์ไทยในคริสต์ทศวรรษ 2020
พระมงคลวราจารย์ (เชิญ ปุญฺญสิริ)

**พระมงคลวราจารย์** หรือ**หลวงพ่อเชิญ** ฉายา **ปุญฺญสิริ** เป็นพระเกจิอาจารย์ชาวจังหวัดอ่างทอง อดีตเจ้าอาวาสวัดโคกทอง จังหวัดพระนครศรีอยุธยา

## ประวัติ
หลวงพ่อเชิญ มีนามเดิมว่า **เชิญ กุฎีสุข** เป็นชาวบ้านดงตาล ตำบลโผงเผง อำเภอป่าโมก จังหวัดอ่างทอง เกิดเมื่อวันศุกร์ที่ 12 เมษายน พ.ศ. 2450 บิดาชื่อเคลือบ มารดาชื่อโล่ เมื่ออายุได้ 8 ขวบ บิดาพาไปฝากเรียนหนังสือกับเจ้าอธิการขาบ วัดฤาไชย จนอ่านออกเขียนได้ 

ต่อมาหลวงพ่อขาบเห็นว่าเด็กชายเชิญเป็นเด็กดี ขยันหมั่นเพียร เฉลียวฉลาด จึงนำไปฝากให้เป็นศิษย์พระครูบวรสังฆกิจ (เพิ่ม) วัดโคกทอง เจ้าคณะแขวงเสนา อยู่อุปัฏฐากท่านจนได้บรรพชาเป็นสามเณรเมื่อวันที่ 5 มิถุนายน พ.ศ. 2466 โดยหลวงพ่อเพิ่มเป็นพระอุปัชฌาย์ จากนั้นได้เรียนวิชาจากพระครูวิมลคุณากร (ศุข เกสโร) และสอบได้นักธรรมชั้นตรีในปี พ.ศ. 2469

ท่านได้อุปสมบทเป็นพระภิกษุที่พัทธสีมาวัดโคกทอง เมื่อวันที่ 1 มิถุนายน พ.ศ. 2470 โดยหลวงพ่อขาบ วัดฤาไชย เป็นพระอุปัชฌาย์, หลวงพ่อเพิ่ม วัดโคกทอง เป็นพระกรรมวาจาจารย์ และพระปลัดแจ่ม วัดโคกทอง เป็นพระอนุสาวนาจารย์ ได้รับฉายาว่า ปุญฺญสิริ ในพรรษาแรกนี้ท่านสอบได้นักธรรมชั้นโท และได้ไปเรียนกรรมฐานกับหลวงพ่อจง พุทฺธสโร และหลวงพ่อกลั่น ธมฺมโชติ 

ท่านได้ช่วยงานหลวงพ่อเพิ่มบูรณะพัฒนาวัดเรื่อยมาหลายปีจึงไม่มีเวลาศึกษาพระปริยัติธรรมต่อ จนสอบได้นักธรรมชั้นเอกในปี 2478

หลวงพ่อเชิญมรณภาพอย่างสงบ เมื่อวันที่ 21 มกราคม พ.ศ. 2543 สิริอายุได้  พรรษา 73

## ตำแหน่ง
* พ.ศ.2491 รักษาการแทนเจ้าอาวาสวัดโคกทอง
* พ.ศ.2492 ดำรงตำแหน่งเจ้าอาวาสวัดโคกทอง
* พ.ศ.2505 เป็นเจ้าคณะตำบลกุฎีและเป็นพระกรรมวาจาจารย์
* พ.ศ.2509 เป็นพระอุปัชฌาย์

## สมณศักดิ์
* พ.ศ. 2474 ได้รับแต่งตั้งจากพระครูบวรสังฆกิจ (เพิ่ม) ให้ดำรงตำแหน่งฐานานุกรมที่ *พระสมุห์*
* พ.ศ. 2478 ได้รับแต่งตั้งจากพระครูบวรสังฆกิจ (เพิ่ม) ให้ดำรงตำแหน่งฐานานุกรมที่ *พระปลัด*
* 5 ธันวาคม พ.ศ. 2511 เป็นพระครูสัญญาบัตรเจ้าคณะตำบล ชั้นตรี ที่ *พระครูวิชัยประสิทธิคุณ*
* พ.ศ. 2517 เป็นพระครูสัญญาบัตรเจ้าคณะตำบล ชั้นโท ในราชทินนามเดิม
* พ.ศ. 2522 เป็นพระครูสัญญาบัตรเจ้าคณะตำบล ชั้นเอก ในราชทินนามเดิม
* 5 ธันวาคม พ.ศ. 2539 เป็นพระราชาคณะยกที่ *พระมงคลวราจารย์*

## อ้างอิง

หมวดหมู่:เกจิอาจารย์
หมวดหมู่:ภิกษุในสังกัดคณะสงฆ์มหานิกาย
หมวดหมู่:พระราชาคณะชั้นสามัญ
หมวดหมู่:เจ้าคณะตำบล
หมวดหมู่:เจ้าอาวาส
หมวดหมู่:ภิกษุจากจังหวัดอ่างทอง
หมวดหมู่:บุคคลจากอำเภอป่าโมก
ซวนอี้ไท่เฟย์

**ซวนอี้ไท่เฟย์** () เป็นพระอัยยิกาในจักรพรรดิเทียนฉี่และจักรพรรดิฉงเจิน พระนางทรงเป็นผู้ดำรงพระยศ "หวงไท่เฟย์" เพียงพระองค์เดียวในประวัติศาสตร์ราชวงศ์หมิง

## พระราชประวัติ
### รัชศกเจียจิ้ง
รัชศกเจียจิ้ง ปีที่ 40 (ค.ศ. 1561) รัชสมัยจักรพรรดิเจียจิ้ง ซวนอี้ไท่เฟย์ได้ประสูติ เป็นพระธิดาในหลิว อิงเจี่ย ประสูติในสกุลหลิว

### รัชศกหลงชิ่ง
ตลอดรัชศกหลงชิ่ง รัชสมัยจักรพรรดิหลงชิ่ง ทรงเติบโตในสกุลหลิว จนถึงรัชศกว่านลี่

### รัชศกว่านลี่
รัชศกว่านลี่ในปีที่ 6 (ค.ศ. 1578) รัชสมัยจักรพรรดิว่านลี่ พระนางหลิวได้เป็น "จาวเฟย์ (昭妃)" ขณะมีพระชนมายุ 17 พรรษา แต่ตลอดรัชกาลไม่ทรงมีประสูติการพระราชบุตร

### รัชศกไท่ชาง
รัชศกไท่ชาง (ค.ศ. 1620) รัชสมัยจักรพรรดิไท่ชาง กินเวลาเพียง 1 เดือนเท่านั้น

### รัชศกเทียนฉี่
รัชศกเทียนฉี่ปีที่ 1 (ค.ศ. 1620) รัชสมัยจักรพรรดิเทียนฉี่ ซวนอี้ไท่เฟย์ในฐานะพระอัยยิกา ทรงมีพระจริยวัตรที่อ่อนโยนและเอื้อเฟื้อ จึงได้รับความเคารพอย่างสูงและได้เป็น หวงไท่เฟย์ (皇太妃) ทำหน้าที่แทนหวงไท่โฮ่ว และให้ทรงประทับที่พระตำหนักฉือหนิง (慈寧宮 "ฉือหนิงกง")

ในรัชศกเทียนฉี่ ซวนอี้ไท่เฟย์ทรงมีบทบาทโดยเป็นผู้คัดเลือกพระชายาแซ่โจวให้กับจักรพรรดิฉงเจิน

### รัชศกฉงเจิน
รัชศกฉงเจินปีที่ 15 (ค.ศ. 1642) รัชสมัยจักรพรรดิฉงเจิน ซวนอี้ไท่เฟย์เสด็จสิ้นพระชนม์ สิริพระชันษา 82 ปี ดำรงพระชนม์ยืนตั้งแต่ เจียจิ้ง - หลงชิ่ง - ว่านลี่ - ไท่ชาง - เทียนฉี่ - ฉงเจิน รวม 6 แผ่นดิน หลังสิ้นพระชนม์ได้เพียง 2 ปี ราชวงศ์หมิงก็ล้มสลาย

## อ้างอิง

หมวดหมู่:บุคคลในยุคราชวงศ์หมิง
หมวดหมู่:บาทบริจาริกาในราชสำนักหมิง
ยูเอสเอส แฮร์รี เอส. ทรูแมน (CVN-75)

**ยูเอสเอส ''แฮร์รี เอส. ทรูแมน'' (CVN-75)** () เป็นเรือบรรทุกเครื่องบินขับเคลื่อนด้วยพลังงานนิวเคลียร์ลำดับที่ 8 จากทั้งหมด 10 ลำในกลุ่มเรือบรรทุกเครื่องบินชั้นนิมิตซ์ของกองทัพเรือสหรัฐ ได้รับการตั้งชื่อตามประธานาธิบดีแห่งสหรัฐอเมริกาคนที่ 33 พันเอก แฮร์รี เอส. ทรูแมน ปัจจุบันประจำการอยู่ที่ฐานทัพเรือนอร์ฟอล์ก รัฐเวอร์จิเนีย

ยูเอสเอส *แฮร์รี เอส. ทรูแมน* ถูกปล่อยลงน้ำเมื่อวันที่ 7 กันยายน 1996 โดยอู่ต่อเรือนิวพอร์ตนิวส์ชิปบิลดิง ในเมืองนิวพอร์ตนิวส์ รัฐเวอร์จิเนีย และจัดพิธีเข้าประจำการเมื่อวันที่ 25 กรกฎาคม 1998 โดยมีกัปตันทอมัส ออตเตอร์ไบน์ เป็นผู้บัญชาการเรือ ประธานาธิบดีบิล คลินตัน เป็นประธานในพิธี และผู้เข้าร่วมงานสำคัญคนอื่น ๆ ได้แก่ สมาชิกสภาผู้แทนราษฎรรัฐมิสซูรี ไอก์ สเกลตัน ผู้ว่าการรัฐมิสซูรี เมล คาร์นาฮัน รัฐมนตรีว่าการกระทรวงกลาโหม วิลเลียม โคเฮน และรัฐมนตรีว่าการทบวงทหารเรือ จอห์น เอช. ดาลตัน

ยูเอสเอส *แฮร์รี เอส. ทรูแมน* เดิมเป็นเรือธงของกองเรือจู่โจมที่ 2 (CSG-2) และได้เป็นเรือธงของกองเรือจู่โจมที่ 10 (CSG-10) ตั้งแต่วันที่ 1 ตุลาคม 2004 เป็นต้นไป

ตั้งแต่ปี 2001 กองเรือจู่โจมแฮร์รี เอส. ทรูแมน ได้เข้าร่วมปฏิบัติการต่าง ๆ ดังนี้ ปฏิบัติการร่วมมือ (Operation Joint Endeavor), ปฏิบัติการห้ามบิน (Operation Deny Flight), ปฏิบัติการเฝ้าระวังทางใต้ (Operation Southern Watch), ปฏิบัติการเสรีภาพยั่งยืน (Operation Enduring Freedom ), ปฏิบัติการเสรีภาพอิรัก (Operation Iraqi Freedom), ปฏิบัติการชีพจรฤดูร้อน '04 (Summer Pulse '04) และ ปฏิบัติการเม็ดชาร์ก/เมเจสติก อีเกิล '04 (NATO Operation Medshark/Majestic Eagle '04) ขององค์การสนธิสัญญาแอตแลนติกเหนือ (เนโท)

ในช่วงครึ่งปีแรกของปี 2016 ยูเอสเอส *แฮร์รี เอส. ทรูแมน* ในฐานะเรือธงของกองเรือจู่โจมที่ 8 ได้ปฏิบัติภารกิจทางอากาศนาน 8 เดือน โจมตีกลุ่มไอซิล (ISIL) จากทะเลเมดิเตอร์เรเนียนตะวันออก เป็นส่วนหนึ่งของปฏิบัติการความเด็ดขาดแน่วแน่ (Operation Inherent Resolve) ซึ่งเรือลำนี้เป็นเรือธงของกองเรือจู่โจมที่ 8 มาตั้งแต่เดือนมิถุนายน 2014.

## อ้างอิง

## แหล่งข้อมูลอื่น

*เว็บไซต์ทางการของยูเอสเอส แฮร์รี เอส. ทรูแมน
*หน้าเฟสบุกอย่างเป็นทางการของยูเอสเอส แฮร์รี เอส. ทรูแมน
*ทวิตเตอร์อย่างเป็นทางการของยูเอสเอส แฮร์รี เอส. ทรูแมน #CVN75
*เว็บไซต์เวิร์ดเพรสอย่างเป็นทางการของยูเอสเอส แฮร์รี เอส. ทรูแมน
**Harry S.* บทความ: ยูเอสเอส แฮร์รี เอส. ทรูแมน ยังคงเตรียมความพร้อมในการให้ความช่วยเหลือผู้ประสบภัยพายุเฮอร์ริเคน
*คลังภาพถ่ายของยูเอสเอส แฮร์รี เอส. ทรูแมน (CVN-75) ของ MaritimequestGallery
*The Examiner – บทความพิเศษเนื่องในโอกาสการเข้าประจำการของยูเอสเอส แฮร์รี เอส. ทรูแมน
*ประวัติของยูเอสเอส แฮร์รี เอส. ทรูแมน ที่ U.S. Carriers
*คลังบทความยูเอสเอส แฮร์รี เอส. ทรูแมน (CVN-75) - กองทัพเรือสหรัฐ
*

 หมวดหมู่:เรือที่ต่อในนิวพอร์ตนิวส์ รัฐเวอร์จิเนีย
น
หมวดหมู่:เรือที่ต่อในสหรัฐ
หมวดหมู่:เรือในสังกัดกองทัพเรือสหรัฐ
หมวดหมู่:เรือบรรทุกอากาศยาน
น
หมวดหมู่:เรือในสงครามเย็น
หมวดหมู่:แฮร์รี เอส. ทรูแมน
หมวดหมู่:เรือที่ต่อในปี พ.ศ. 2539
หมวดหมู่:เรือบรรทุกเครื่องบินในสงครามเย็นของสหรัฐ
หมวดหมู่:เรือบรรทุกเครื่องบินของสหรัฐ
แกรนด์แรพิดส์ไรส์

**แกรนด์แรพิดส์ไรส์** () เป็นทีมวอลเลย์บอลในร่มระดับอาชีพสัญชาติอเมริกัน ซึ่งตั้งอยู่ในแกรนด์แรพิดส์ รัฐมิชิแกน ทีมไรส์เป็นหนึ่งในเจ็ดสมาชิกก่อตั้งของโปรวอลเลย์บอลเฟเดอเรชัน และมีกำหนดจะเริ่มแข่งในฤดูกาลแรกของลีกฤดูกาล 2024 โดยทีมไรส์แข่งเกมเหย้าของพวกเธอที่แวนแอนเดลอะรีนา

## ประวัติ
เมื่อวันที่ 5 ธันวาคม ค.ศ. 2022 แกรนด์แรพิดส์ได้รับการประกาศให้เป็นเมืองแรกที่ได้รับสิทธิโปรวอลเลย์บอลเฟเดอเรชันสำหรับฤดูกาลแรกของลีก ซึ่งแดน เดวอส เจ้าของรายใหญ่ของทีมออร์แลนโด แมจิก แห่งสมาคมบาสเกตบอลแห่งชาติ และทีมแกรนด์แรพิดส์กริฟฟินส์แห่งอเมริกันฮอกกีลีก รวมถึงเจ้าของอดีตทีมแกรนด์แรพิดส์แรมเพจแห่งอะรีนาฟุตบอลลีก ได้รับการประกาศให้เป็นเจ้าของทีมคนใหม่ โดยชื่อ, โลโก้ และสีของทีมไรส์ได้รับการประกาศเมื่อวันที่ 14 เมษายน ค.ศ. 2023

## บัญชีรายชื่อ
*ทีมปัจจุบัน ณ วันที่ 24 มกราคม ค.ศ. 2024*

### ทีมฝึก

## อ้างอิง

## แหล่งข้อมูลอื่น
* 
* 
* 
* 
* 

หมวดหมู่:ทีมวอลเลย์บอลหญิงในสหรัฐ
หมวดหมู่:ทีมกีฬาในรัฐมิชิแกน
วาจกค้านกรรมวาจก

**วาจกค้านกรรมวาจก** () คือวาจกชนิดหนึ่งที่ไม่เอ่ยถึงกรรมหรือผลักกรรมไปไว้ในการกอ้อม หน่วยสร้างวาจกนี้คล้ายกับหน่วยสร้างกรรมวาจกในแง่ที่ว่าทั้งสองต่างก็ลดจำนวนหน่วยพึ่งพิงของกริยาลงหนึ่งหน่วย แต่ในขณะที่กรรมวาจกตัดผู้กระทำออกไปและ "เลื่อนขั้น" กรรมขึ้นมาเป็นประธานของหน่วยสร้างนั้น วาจกค้านกรรมวาจกกลับตัดกรรมออกไปและ "เลื่อนขั้น" ผู้กระทำขึ้นมาเป็นประธานของหน่วยสร้างแทน

วาจกค้านกรรมวาจกเป็นลักษณะเด่นอย่างหนึ่งของภาษาสาธกการกและปรากฏเป็นกรณีเฉพาะในภาษากรรมการกเท่านั้น โดยพบการใช้ทั่วไปในภาษาบาสก์ ภาษาตระกูลมายา ภาษาตระกูลเซลิช ภาษาตระกูลคอเคซัสตะวันออกเฉียงเหนือ ภาษาตระกูลออสโตรนีเซียน และบรรดาภาษาพื้นเมืองดั้งเดิมออสเตรเลีย รวมถึงในภาษาแถบแอมะซอนบางภาษา (เช่น ภาษากาบิเนญโญ, ภาษากานามารี เป็นต้น)

## อ้างอิง

หมวดหมู่:วาจก
ประเทศเฮติในกีฬามหาวิทยาลัยโลกฤดูร้อน 2021

**ประเทศเฮติ** เข้าร่วมการแข่งขัน **[[กีฬามหาวิทยาลัยโลกฤดูร้อน 2021]]** ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023

## ผู้เข้าแข่งขัน

## กรีฑา

;ชาย
;ประเภทลู่

## อ้างอิง

## แหล่งข้อมูลอื่น
* เว็บไซต์หลัก 

เฮติ
2021
กีรติกรณ์ นิลมาศ

**กีรติกรณ์ นิลมาศ** (20 พฤษภาคม พ.ศ. 2535 – ) เป็นนักฟุตบอลระดับอาชีพชาวไทย ทำหน้าที่ในตำแหน่งเซ็นเตอร์แบ็ก

## เกียรติประวัติ

### ร่วมกับสโมสร
;มหาสารคาม สามใบเถา
* ไทยลีก 3 – โซนภาคตะวันออกเฉียงเหนือ: ฤดูกาล 2565–66

## อ้างอิง

## แหล่งข้อมูลอื่น
* 

หมวดหมู่:นักฟุตบอลชายชาวไทย
หมวดหมู่:กองหลังฟุตบอลชาย
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ชาวไทยในคริสต์ศตวรรษที่ 21
หมวดหมู่:นักฟุตบอลจากจังหวัดสุราษฎร์ธานี
หมวดหมู่:ผู้เล่นสโมสรฟุตบอลไทยยูเนียน สมุทรสาคร
หมวดหมู่:ผู้เล่นสโมสรฟุตบอลลำปาง
หมวดหมู่:ผู้เล่นสโมสรฟุตบอลเชียงใหม่ ยูไนเต็ด
หมวดหมู่:ผู้เล่นสโมสรฟุตบอลตราด
หมวดหมู่:ผู้เล่นสโมสรกีฬาราชประชา
หมวดหมู่:ผู้เล่นสโมสรฟุตบอลชัยนาท ฮอร์นบิล
หมวดหมู่:ผู้เล่นสโมสรฟุตบอลมหาสารคาม
วัชรพล ฝึกใจดี

**วัชรพล ฝึกใจดี**  (เกิดวันที่ 1 สิงหาคม พ.ศ. 2520) เป็นผู้ดำเนินรายการออนไลน์เกี่ยวกับการเล่าเรื่องผี นักจัดรายการวิทยุ พิธีกร และนักแสดง ปัจจุบันดำเนินรายการทางช่อง เดอะโกสเรดิโอ

## ชีวิตในวัยเด็ก
วัชรพลมีโอกาสเรียนถึงชั้นประถมศึกษาปีที่ 6 เนื่องจากผู้ปกครองไม่มีเงินส่งเรียนต่อ ชีวิตการทำงานของเขาจึงเริ่มต้นขึ้น เริ่มต้นด้วยอาชีพพนักงานเสิร์ฟที่ร้านก๋วยเตี๋ยว พนักงานปั๊มน้ำมัน ช่างคอมพิวเตอร์ คนล้างจาน และคนทำความสะอาดในผับหรือร้านอาหาร

วันหนึ่งในช่วงเทศกาลฮาโลวีน วัชรพลได้เชิญ พี่ป๋องกพล มาที่ร้านอาหาร ตอนนั้นพี่ป๋อง มีร้านอาหารและหาพนักงาน วัชรพลจึงได้ไปร่วมทำงานกับพี่ป๋อง เริ่มจากการเป็นพนักงานร้านอาหาร จนได้มีโอกาสช่วยพี่ป๋องจัดรายการเล่าเรื่องผี ทำหน้าที่แทน และสำรวจบ้านร้าง สถานที่ร้างต่าง ๆ ผ่านเวลาไปเกือบ 20 ปี วัชรพลได้ลาออก หลังจากนั้น 2 ปีต่อมา วัชรพลได้กลับมาจัดรายการออนไลน์เกี่ยวกับการเล่าเรื่องผีภายใต้ชื่อ เดอะโกสเรดิโอ

## ชีวิตและครอบครัว
วันที่ 21 มิถุนายน พ.ศ. 2566 วัชรพล ฝึกใจดี แต่งงานกับตั๊กกี้ เขมจิรา วัชรพลประกาศว่าภริยากำลังตั้งท้องลูกคนแรก ช่วงหัวค่ำวันที่ 13 เมษายน พ.ศ. 2567 ภริยาของวัชรพลได้คลอดลูกชายคนแรกที่โรงพยาบาลกรุงเทพ และตั้งชื่อจริงว่าธรากร ชื่อเล่นน้องโกสเตอร์

## อาชีพ
### เดอะโกสเรดิโอ
เดอะโกสเรดิโอ เริ่มออกอากาศวันที่ 10 ตุลาคม พ.ศ. 2558 เวลาเที่ยงคืนทางเว็บไซต์ homethestationradio ซึ่งมีผู้เข้าฟัง 17 คน ปัจจุบันออกอากาศทุกวันเสาร์และวันอาทิตย์ เวลา 21:45 น. เป็นต้นไปทางยูทูปไลฟ์

วัชรพลเป็นหนึ่งในผู้บุกเบิกการเล่าเรื่องผีออนไลน์ในประเทศไทย ด้วยรูปแบบการเล่าเรื่องที่เป็นเอกลักษณ์ พร้อมเนื้อหาเข้มข้นชวนให้ผู้ฟังขนลุก สนุกสนานและตื่นเต้น ทำให้ช่อง เดอะโกสเรดิโอ กลายเป็นรายการผีที่โด่งดังและได้รับความนิยมอย่างมาก ปัจจุบันมีผู้ฟังมากกว่า 100,000 คนขณะออกอากาศ เมื่อวันที่ 11 กุมภาพันธ์ พ.ศ. 2567 ได้สร้างสถิติใหม่ มีผู้ฟังมากกว่า 200,000 คน ขณะออกอากาศ

วันที่ 28 กุมภาพันธ์ พ.ศ. 2568 เดอะโกสเรดิโอ ได้รับรางวัล Best Content Performance on Social Media สาขา Talk & Conversational Online Program (รายการออนไลน์กลุ่มรายการสัมภาษณ์)

## ผลงานภาพยนตร์

## รางวัล
* ผู้เข้ารอบ 100 คนสุดท้ายของรางวัล The People Awards ปี 2024

## อ้างอิง

หมวดหมู่:นักจัดรายการวิทยุชาวไทย
หมวดหมู่:นักแสดงชายชาวไทย
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2520
หมวดหมู่:ดีเจชาวไทย
หมวดหมู่:บุคคลจากกรุงเทพมหานคร
หมวดหมู่:นักแสดงภาพยนตร์ชายชาวไทย
ยูเอสเอส จอร์จ เอช.ดับเบิลยู. บุช (CVN-77)

**ยูเอสเอส ''จอร์จ เอช.ดับเบิลยู. บุช'' (CVN-77)** () เป็นเรือบรรทุกเครื่องบินขับเคลื่อนด้วยพลังงานนิวเคลียร์ลำดับที่ 10 และเป็นเรือลำสุดท้ายในกลุ่มเรือบรรทุกเครื่องบินชั้นนิมิตซ์ของกองทัพเรือสหรัฐ ได้รับการตั้งชื่อเพื่อเป็นเกียรติแก่เรือเอก จอร์จ เอช. ดับเบิลยู. บุช ประธานาธิบดีแห่งสหรัฐอเมริกาคนที่ 41 และอดีตผู้อำนวยการสำนักข่างกรองกลาง (CIA) ผู้ซึ่งเคยเป็นนักบินของกองทัพเรือในช่วงสงครามโลกครั้งที่สอง สัญญาณเรียกขานของเรือคือ *อเวนเจอร์* (*Avenger*; *ผู้ล้างแค้น*) ตามชื่อเครื่องบินทิ้งระเบิด กรัมแมน ทีบีเอฟ อเวนเจอร์ ซึ่งเคยบินโดยบุชเมื่อช่วงสงครามโลกครั้งที่สอง เรือลำนี้เริ่มสร้างในปี 2003 โดยบริษัทนอร์ทธรอป กรัมแมน (Northrop Grumman) ในเมืองนิวพอร์ตนิวส์ รัฐเวอร์จิเนีย และสร้างเสร็จในปี 2009 ด้วยงบประมาณ 6,200 ล้านดอลลาร์สหรัฐ ปัจจุบันประจำการอยู่ที่ฐานทัพเรือนอร์ฟอล์ก รัฐเวอร์จิเนีย

## หมายเหตุ

## อ้างอิง

## แหล่งข้อมูลอื่น

* เว็บไซต์ทางการ
* U.S. Navy, USS ''George H.W. Bush'' (CVN 77) Story Archive
* USS ''George H.W. Bush'' (CVN 77) News  – U.S. Navy
* Shipyard: CVN 77 section of the Northrop Grumman Newport News site
* Crew: The Navy's Pre-Commissioning Unit for CVN 77
* 1998 Article "Front Loading the CVN 77..." which analyzes how the DoD's changes to initial funding affect long range savings in procurement
* A video on how the CVN-77 was made.
* C-SPAN video of the Ship's Commissioning Ceremony

หมวดหมู่:เรือที่ต่อในนิวพอร์ตนิวส์ รัฐเวอร์จิเนีย
น
หมวดหมู่:เรือที่ต่อในสหรัฐ
หมวดหมู่:เรือในสังกัดกองทัพเรือสหรัฐ
หมวดหมู่:เรือบรรทุกอากาศยาน
น
หมวดหมู่:เรือในสงครามเย็น
หมวดหมู่:จอร์จ เอช. ดับเบิลยู. บุช
หมวดหมู่:เรือที่ต่อในปี พ.ศ. 2549
หมวดหมู่:เรือบรรทุกเครื่องบินในสงครามเย็นของสหรัฐ
หมวดหมู่:เรือบรรทุกเครื่องบินของสหรัฐ
พิพิธภัณฑ์ศิลปะเขตเมงูโระ

**พิพิธภัณฑ์ศิลปะเขตเมงูโระ** () เป็นหอศิลป์ในเขตเมงูโระ กรุงโตเกียว ประเทศญี่ปุ่น

อาคารของพิพิธภัณฑ์เปิดทำการในเดือนพฤศจิกายน พ.ศ. 2530 ออกแบบโดยนิฮงเซ็กเก () ก่อสร้างด้วยคอนกรีตเสริมแรง มีชั้นใต้ดิน 1 ชั้นและชั้นเหนือดิน 3 ชั้น และมีพื้นที่ 4,059 ตารางเมตร

สิ่งสะสมถาวรของพิพิธภัณฑ์ได้แก่ผลงานของศิลปินอย่างสึงูฮาระ ฟูจิตะ, เซ็นโซโร โคจิมะ (), ชิกาโนซูเกะ โอกะ (), คาซูโอะ ซากาตะ () และคูมิ ซูงาอิ ()

พิพิธภัณฑ์ตั้งอยู่ที่เมงูโระ 2&ndash;4&ndash;36 เขตเมงูโระ กรุงโตเกียว เดิน 10 นาทีจากสถานีเมงูโระ

พิพิธภัณฑ์มีการจัดนิทรรศการอยู่บ่อยครั้ง

## อ้างอิง

## แหล่งข้อมูลอื่น
*Meguro Museum of Art, Tokyo  

ศิลปะเขตเมงูโระ
เมงูโระ
ศิลปะเขตเมงูโระ
หมวดหมู่:ก่อตั้งในปี พ.ศ. 2530 ในประเทศญี่ปุ่น
สกุลชัย แสงโทโพธิ์

**สกุลชัย แสงโทโพธิ์** (7 มิถุนายน พ.ศ. 2542 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งปีกให้แก่ตราด ในศึกไทยลีก 2

## เกียรติประวัติ

### สโมสร
;พีที ประจวบ
* ไทยลีกคัพ (1 สมัย): 2562

### ระหว่างประเทศ
;ทีมชาติไทยรุ่นอายุไม่เกิน 23 ปี
* ฟุตบอลอาเซียนชิงแชมป์เยาวชนอายุไม่เกิน 22 ปี 2019: รองชนะเลิศ

## แหล่งข้อมูลอื่น
* 

หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดขอนแก่น
หมวดหมู่:ปีกฟุตบอลชาย
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นในไทยลีก 3
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลประจวบ
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:ผู้เล่นสโมสรฟุตบอลมหาวิทยาลัยเกษตรศาสตร์
หมวดหมู่:ผู้เล่นสโมสรฟุตบอลสมุทรปราการ ซิตี้
หมวดหมู่:ผู้เล่นสโมสรฟุตบอลนาวิกโยธิน
หมวดหมู่:ผู้เล่นสโมสรฟุตบอลมหาสารคาม
หมวดหมู่:ผู้เล่นสโมสรฟุตบอลมหาวิทยาลัยเกษตรศาสตร์
ปณชัย ศรีอาริยะรุ่งเรือง

**ปณชัย ศรีอาริยะรุ่งเรือง** (เกิด 23 ตุลาคม พ.ศ. 2539) ชื่อเล่น **จูเนียร์** เป็นนักแสดงชายชาวไทย อดีตสังกัดนาดาวบางกอก ปัจจุบันเป็นนักแสดงสังกัด จีเอ็มเอ็มทีวี ใน พ.ศ.2566

## ประวัติ
ปณชัย ศรีอาริยะรุ่งเรือง ชื่อเล่นว่า จูเนียร์ เกิดเมื่อวันที่ 23 ตุลาคม 2539 มีน้องชาย 1 คน ชื่อว่า ปฤณ ศรีอาริยะรุ่งเรือง จบการศึกษาระดับชั้นมัธยมศึกษาจาก โรงเรียนร่วมฤดีวิเทศศึกษา และระดับปริญญาตรีจาก คณะนิเทศศาสตร์ จุฬาลงกรณ์มหาวิทยาลัย สาขาการจัดการการสื่อสาร (หลักสูตรนานาชาติ)

ในระหว่างศึกษาระดับมหาวิทยาลัย ปณชัยเคยแสดงละครเวทีให้กับทางมหาวิทยาลัย ต่อมาปณชัยได้รุ่นพี่ที่คณะชักชวนได้มาร่วมเป็นนักแสดงประกอบในซีรีส์เรื่อง I Hate You, I Love You ต่อมาปณชัยได้เข้าไปแคสติ้งเพื่อรับบท สิงห์ ในซีรีส์แนวกีฬาเรื่อง Project S: SPIKE แต่ว่าเขาได้รับบท นาว แทน หลังจากนั้นปณชัยก็ได้ถูกชักชวนให้มาเป็นนักแสดงในสังกัด นาดาวบางกอก ปณชัยเซ็นสัญญาเข้าเป็นนักแสดงในสังกัดนาดาวบางกอก มีผลงานการแสดงเรื่องแรกคือ เรือนไหมมัจจุราช โดยรับบทเป็น ทศ และเคยเป็นนักแสดงฝึกหัดของช่องวัน 31 ต่อมามีผลงานการแสดงเรื่อยมาจนในปี 2565 ทางนาดาวบางกอกได้เลิกกิจการ ปัจจุบันปณชัยเข้าเป็นนักแสดงในสังกัดของ จีเอ็มเอ็มทีวี และมีผลงานที่สร้างชื่อเสียงหลายเรื่อง เช่น คลับสะพานฟาย 2 Class Cherry Magic 30 ยังซิง เป็นต้น

## ผลงาน
### ละครโทรทัศน์ / ซีรีส์

## อ้างอิง

หมวดหมู่:นักแสดงสังกัดจีเอ็มเอ็มทีวี
หมวดหมู่:บุคคลที่เกิดในปี พ.ศ. 2543
หมวดหมู่:บุคคลจากคณะนิเทศศาสตร์ จุฬาลงกรณ์มหาวิทยาลัย
หมวดหมู่:นักแสดงละครโทรทัศน์ชายชาวไทย
ไค รูนีย์

**ไค เวย์น รูนีย์** (, เกิด 2 พฤศจิกายน 2009) เป็นนักฟุตบอลเยาวชนชาวอังกฤษ ปัจจุบันเล่นในตำแหน่งกองหน้าให้กับทีมเยาวชนของแมนเชสเตอร์ยูไนเต็ด

## ชีวิตในวัยเด็ก
ไคเกิดเมื่อวันที่ 2 พฤศจิกายน 2009 ที่โรงพยาบาลสตรีลิเวอร์พูล เป็นลูกชายคนโตของเวย์น รูนีย์ อดีตกองหน้าทีมชาติอังกฤษ และอดีตดาวยิงสูงสุดตลอดกาลของแมนเชสเตอร์ ยูไนเต็ด และคอลีน รูนีย์

## ระดับสโมสร
ในเดือนตุลาคม 2016 ไคลงทะเบียนกับศูนย์ฝึกเยาวชนของแมนเชสเตอร์ยูไนเต็ด แต่เปลี่ยนไปอยู่กับคู่แข่งอย่างแมนเชสเตอร์ซิตีเพียง 2 เดือนต่อมา หลังจากที่พ่อของเขาย้ายไปเล่นให้กับดีซียูไนเต็ดในเมเจอร์ลีกซอกเกอร์ ในปี 2018 ไคได้เข้าร่วมทีม Bethesda Soccer Club ในเกเธอร์สเบิร์ก, รัฐแมริแลนด์

หลังจากที่เวย์น รูนีย์กลับมาสู่วงการฟุตบอลอังกฤษกับดาร์บีเคาน์ตีในฐานะผู้จัดการทีม–ผู้เล่นในปี 2020 ไค รูนีย์ก็ตกเป็นข่าวเชื่อมโยงกับการกลับแมนเชสเตอร์ซิตี อย่างไรก็ตาม หลังจากการทดสอบฝีเท้ากับคู่แข่งอย่างแมนเชสเตอร์ยูไนเต็ด เขาได้เข้าร่วมทีมปีศาจแดงในเดือนธันวาคมของปีเดียวกัน โดยพ่อของเขาระบุว่าเขาได้รับข้อเสนอจากทีมอื่น แต่เป็น "การตัดสินใจของเขา" ที่จะเข้าร่วมทีมแมนเชสเตอร์ยูไนเต็ด

## อ้างอิง

หมวดหมู่:นักฟุตบอลจากลิเวอร์พูล
หมวดหมู่:นักฟุตบอลชายชาวอังกฤษ
หมวดหมู่:ชาวอังกฤษเชื้อสายไอริช
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลแมนเชสเตอร์ซิตี
หนังสือโทบิต

**หนังสือโทบิต** (; ) หรือในอีกชื่อว่า **หนังสือโทบีอัส** () เป็นงานเขียนในศตวรรษที่ 3 หรือ 2 ก่อนคริสตกาลซึ่งเล่าถึงการที่พระเจ้าทรงทดสอบความเชื่อ ทรงสนองตอบคำอธิษฐาน และทรงปกป้องชุมชนแห่งพันธสัญญา (คือชาวอิสราเอล) หนังสือโทบิตบอกเล่าเรื่องราวของครอบครัวชาวอิสราเอล 2 ครอบครัว ได้แก่ ครอบครัวของโทบิตผู้ตาบอดในนีนะเวห์ และครอบครัวของซาราห์ผู้ถูกทอดทิ้งในเอกบาทานา โทบียาห์ (ภาษากรีกเรียกว่า "โทบีอัส") บุตรชายของโทบิตถูกส่งไปนำเงินหนัก 10 ตะลันต์ (ประมาณ 340 กิโลกรัม) ที่โทบิตฝากไว้ในเมืองราเกส เมืองในแคว้นมีเดีย โทบียาห์ได้รับการชี้นำและช่วยเหลือจากทูตสวรรค์ราฟาเอลจึงมาถึงเอกบาทานาที่ซึ่งเขาได้พบกับซาราห์ ปีศาจชื่ออัสโมเดอัสตกหลุมรักซาราห์จึงสังหารชายทุกคนที่เธอตั้งใจจะแต่งงานด้วย แต่ด้วยความช่วยเหลือจากราฟาเอล ปีศาจจึงถูกขับไล่ออกไป และโทบียาห์กับซาราห์จึงได้แต่งงานกัน ภายหลังทั้งคู่กลับมายังนีนะเวห์

หนังสือโทบิตรวมอยู่ในสารบบคัมภีร์ไบเบิลของนิกายโรมันคาทอลิกและอีสเทิร์นออร์ทอดอกซ์ รวมถึงในม้วนหนังสือเดดซี แต่ไม่อยู่ในต้นฉบับเมโซเรติกของศาสนายูดาห์ ในขณะที่ธรรมเนียมของนิกายโปรเตสแตนต์ถือว่าหนังสือโทบิตเป็นคัมภีร์นอกสารบบ โดยนิกายย่อยอนาแบปทิสต์ ลูเทอแรน แองกลิคัน และเมทอดิสต์ยอมรับว่าหนังสือโทบิตมีประโยชน์สำหรับวัตถุประสงค์ในการเทศนาและการสักการะ แต่มีสถานะที่อยู่นอกสารบบพระคัมภีร์ นักวิชาการส่วนใหญ่ยอมรับหนังสือโทบิตในฐานะเรื่องแต่งที่อิงประวัติศาสตร์บางส่วน

## โครงสร้างและภาพรวม

หนังสือโทบิตมี 14 บท เรื่องเล่าหลักแบ่งได้เป็น 3 ส่วนโดยขนาบด้วบทนำและบทส่งท้าย:
*บทนำ (1:1–2)
*สถานการณ๋ในนีนะเวห์และเอกบาทานา (1:3–3:17)
*การเดินทางของโทบียาห์ (4:1–12:22)
*บทเพลงสรรเสริญของโทบิตและการเสียชีวิตของโทบิต (13:1–14:2)
*บทสุดท้าย (14:3–15)

*(สรุปจาก Benedikt Otzen, "Tobit and Judith")*

## หมายเหตุ

## อ้างอิง

## บรรณานุกรม
* 
* 
* 
* 
* 
* 
* 
* 
* 

## แหล่งข้อมูลอื่น

*Book of Tobit in Hebrew and English, from Sefaria
* Book of Tobit from St. Takla Haymanot's Coptic Orthodox website in English (also available in Arabic)
* 
*  Various versions
* 
* หนังสือโทบิต โดยคณะกรรมการคาทอลิกเพื่อคริสตศาสนธรรม แผนกพระคัมภีร์


โทบิต
โทบิต
โทบิต
โทบิต